มีอาการไข้ช่วง19.00น.-20.00น.เวลานี้ แต่กินยาลดไข้เช็ดตัวก็หายเป็นปกติ เป็นวันเว้นวัน
สวัสดีค่ะ หากมีไข้ คือวัดอุณหภูมิร่างกายได้มากกว่า 37 องศาเซลเซียส ก็อาจเกิดจากสาเหตุต่างๆ ได้ โดยแบ่งเป็น1. เกิดจากการติดเชื้อไวรัส เช่น ไข้หวัด ไข้หวัดใหญ่ โรคหัด ไข้เลือดออก อาหารเป็นพิษจากเชื้อไวรัส เป็นต้น2. เกิดจากการติดเชื้อแบคทีเรีย เช่น ไข้มาลาเรีย (ซึ่งอาจทำให้มีไข้วันเว้นวัน มีไข้ตามเวลาได้) ทอนซิลอักเสบ อาหารเป็นพิษจากเชื้อแบคทีเรีย ไส้ติ่งอักเสบ กระเพาะปัสสาวะอักเสบ เป็นต้น3. จากโรคที่ไม่ได้เกิดจากการติดเชื้อ เช่น โรคภูมิแพ้ตนเอง โรคข้ออักเสบรูมาตอยด์ โรคมะเร็ง เป็นต้น โดยอาการไข้ จะเป็นแบบเรื้อรัง และจะมีอาการอื่นๆ หลายอย่างร่วมด้วยทั้งนี้ หากยังแค่มีอาการไข้ ก็ยังอาจไม่สามารถตอบได้ว่าเกิดจากโรคอะไร แนะนำควรสังเกตอาการไปก่อน ว่าจะมีอาการอื่นปรากฏหรือไม่ ในเบื้องต้น ควรเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น พักผ่อนเยอะๆ และทานยาลดไข้ (เฉพาะเวลาที่มีไข้) คือ พาราเซตามอล ยังไม่แนะนำให้ทานยาลดไข้ในกลุ่มอื่นๆ เพราะอาจเกิดผลข้างเคียงหรือภาวะแทรกซ้อนได้ แต่หากอาการไข้ยังไม่หายไป ยังเป็นต่อเนื่องไปอีกหลายวัน ก็ควรไปพบแพทย์เพื่อตรวจหาสาเหตุค่ะ